સંધ્યાની સુરખિ સમા સુમધુર, સુંદર સ્મિત સાથે, પ્રશંસાનો પરિમલ પ્રસારીને, તમે મારે સારુ સ્વર્ગસુખ કરતાંયે સુખદ સુખની સૃષ્ટિ નહિ કરો તથા મને તમારો માનીને મધુમય, આરામદાયક આલિંગનનો આનંદ આપતાં તાપ નહિ હરો તો પણ હું તો સદાને સારુ સંતપ્તને શાંતિ સમર્પનારા સ્મિત અને આલિંગનનો આનંદ આપવાની આશા સાથે, તમારા સારુ સ્વર્ગ સુખથીયે સુખમય સૃષ્ટિનું સર્જન કરવા તત્પર રહીશ ને તમને મળતાં વેંત, કાયમને માટે તમારો થઈશ.